ฝังยาคุมกำเนิดแบบ5ปี ฝังมาแล้ว2ปีเข้าปีที่3เลือดออกทุกวันเลยจะ1เดือนแล้ว ทำไงดีค่ะ
สวัสดีค่ะ การฝังยาคุมกำเนิดเป็นการคุมกำเนิดที่มีประสิทธิภาพสูง โอกาสตั้งครรภ์น้อยกว่า 1% หากทำในสถานพยาบาลที่เชื่อถือได้ โดยมีผลข้างเคียงได้แก่-เลือดออกกระปริดกระปรอยทางช่องคลอด-ประจำเดือนมาไม่สม่ำเสมอจนถึงไม่มา-สิวขึ้น-น้ำหนักตัวขึ้นโดยเลือดออกผิดปกติทางช่องคลอดเป็นผลข้างเคียงของยาที่พบได้ แต่หากเลือดออกมามาก จนซีด เพลีย ปวดหน่วงท้องน้อย หรือออกเรื้อรังเป็นเดือนไม่หยุด ควรไปพบสูตินรีแพทย์เพื่อหาสาเหตุอื่นๆเช่นการติดเชื้อหรือมีเนื้องอกในอวัยวะสืบพันธุ์เพศหญิงเพิ่มเติมค่ะการดูแลตัวเองเบื้องต้น ทำความสะอาดอวัยวะเพศภายนอกด้วยน้ำสะอาด งดการมีเพศสัมพันธ์ไปก่อน ไม่ซื้อยาปรับฮอร์โมนหรือยาสตรีใดๆมารับประทานเอง และรีบไปตรวจหาสาเหตุ